Khampani ya ba mmalwa mohlomong e hotse haholo mme hore e phatlalle, e hloka beng ba diabo ho kenya tjhelete e eketsehileng ya motheo ho CC.
Kapa, CC e ka hlodisana le dikhampani tse kgolo mme e batle ho ba khampani hore e etse ditshebetso tsa yona di tsitse le ho feta mmoho le ho emelana le tlhodisano.
Ha lebitso la CC le tla fetolwa, foromo ya CM5 e tlameha ho tlatswa.
Kenyeletsa le setatemente se tswang ho ofisiri ya ho lekola ditjhelete ya CC.
Ha ho na le diphetoho dife kapa dife tse tla etsuwa, jwalo ka setho se tswang, ho fetoha ha mafelo a selemo sa ditjhelete kapa ho thonngwa ha ofisiri e ntjha ya ho lekola ditjhelete, diforomo CK2 le CK2A e tshwanela ho romelwa pele kapa ka mora phetoho. Diforomo tsa ditokiso tsa khampani ya ba mmalwa di ka tlatswa kgokahanong ya inthanethe.
Ofisiri ya ho lekola ditjhelete le mohlahlobi wa dibuka tsa kgwebo wa CC ho ho hlokahale hore e be motho a le mong.
Ha ho se na ditokomane tse kentsweng ka ho arohaneng le ditokomane tsa khampani, ho tla nka matsatsi a mabedi ho ya ho a mahlano ho fetola CC hore e be khampani. Ha ditokomane tsa CK di ne di kentswe di arohane, ho tla nka dibeke tse tharo ho qeta tshebetso.